
Biroul Permanent

al

Camerei  Deputaţilor

Vă înaintăm, alăturat, raportul comun asupra proiectului de Lege pentru aprobarea Ordonanţei Guvernului nr.10/2004 privind procedura reorganizării judiciare şi a falimentului instituţiilor de credit, cu care comisiile au fost sesizate în fond cu adresa Biroului Permanent nr.P.L.-X 32 din 3 februarie 2004.

PREŞEDINTE,

Prof.univ.dr. Ion Neagu
PREŞEDINTE,

Prof. dr. Florin Georgescu

RAPORT COMUN

asupra proiectului de Lege pentru aprobarea Ordonanţei Guvernului nr.10/2004

privind procedura reorganizării judiciare şi a falimentului instituţiilor de credit

Cu adresa nr.P.L.-X 32 din 3 februarie 2004, Biroul Permanent, conform art.89 şi 107 din Regulamentul Camerei Deputaţilor, a sesizat, pentru examinare şi avizare în fond, în procedură de urgenţă, Comisia juridică, de disciplină şi imunităţi şi Comisia pentru buget, finanţe şi bănci cu proiectul de Lege pentru aprobarea Ordonanţei Guvernului nr.10/2004 privind procedura reorganizării judiciare şi a falimentului instituţiilor de credit.

La întocmirea raportului s-a avut în vedere avizul Consiliului Legislativ, precum şi al Consiliului Economic şi Social.

Prezentul proiect de Lege are ca obiect reglementarea procedurii judiciare şi a falimentului instituţiilor de credit, persoane juridice române, inclusiv a sucursalelor acestora cu sediul în străinătate. 

Potrivit proiectului, prevederile acestuia se aplică şi cooperativelor de credit, în condiţiile Ordonanţei de urgenţă a Guvernului nr.97/2000 privind organizaţiile cooperatiste de credit, aprobată prin Legea nr.200/2002, cu modificările şi completările ulterioare.

Proiectul stabileşte participanţii la procedura reorganizării judiciare şi a falimentului instituţiilor de credit, deschiderea procedurii şi efectele acesteia, reorganizarea instituţiilor de credit pe baza unui plan întocmit în acest scop, care nu va putea depăşi un an de la data confirmării acestuia, tranzacţiile privind cumpărarea de active şi asumarea de pasive, precum şi răspunderea organelor de conducere, a cenzorilor şi a personalului de execuţie sau cu atribuţii de control din instituţia de credit ajunsă în stare de insolvabilitate.

Totodată, proiectul reglementează raporturile de drept internaţional privat în domeniul insolvabilităţii instituţiilor de credit, competenţa şi legea aplicabilă în cazul procedurii reorganizării judiciare şi a falimentului instituţiilor de credit persoane juridice române şi a sucursalelor stabilite în alte state membre, precum şi desemnarea administratorilor sau a lichidatorilor. 

Necesitatea acestui demers legislativ,  constă în principal, din obligaţiile asumate de statul român în  cursul procesului de negociere a aderării la Uniunea Europeană, respectiv cele referitoare la armonizarea prevederilor legale naţionale în materie cu dispoziţiile Directivei 2001/24/CE a Parlamentului European şi a Consiliului din 4 aprilie 2001 privind reorganizarea şi lichidarea instituţiilor de credit.

Potrivit prevederilor constituţionale, proiectul de lege face parte din categoria legilor ordinare.


Proiectul de lege, potrivit art.75 alin.(1) din Constituţie şi art.86 alin.(2) pct.1 din Regulamentul Camerei Deputaţilor, Camera Deputaţilor este prima Cameră sesizată, competenţa decizională în cazul acestui proiect de lege aparţinând Senatului. 

La lucrările şedinţei comisiilor au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii Ministerului Finanţelor Publice, Băncii Naţionale a României, precum şi cei ai Ministerului Justiţiei, , care au susţinut forma rezultată din prezentul raport.

In urma examinării proiectului de Lege pentru aprobarea Ordonanţei Guvernului nr.10/2004 privind procedura reorganizării judiciare şi a falimentului instituţiilor de credit, în şedinţa din 11 februarie 2004, comisiile reunite, au hotărât, cu unanimitate de voturi, supunerea spre dezbaterea şi adoptarea Plenului Camerei Deputaţilor a proiectului de Lege cu amendamentele prezentate în anexă.

PREŞEDINTE,

Prof.univ.dr. Ion Neagu


PREŞEDINTE,

Prof.dr. Florin Georgescu



Consilieri parlamentari:

Onete Alexandru

Bărdiţă Mariana

Diaconu Dumitra

ANEXĂ

AMENDAMENTE ADMISE

asupra proiectului de Lege pentru aprobarea Ordonanţei Guvernului nr.10/2004

privind procedura reorganizării judiciare şi a falimentului instituţiilor de credit

Nr.

crt.
Text iniţial
Text propus de Comisii
Motivare
Camera Decizională

1.
Art.2 alin.(1) lit.a)

„a) administrator – persoana ori organismul desemnat de autorităţile administrative sau judiciare a cărui sarcină este de a administra măsurile de reorganizare;”
Litera a) a alineatului (1) al articolului 2 va avea următorul cuprins:

„a) administrator/administrator special – persoana ori organismul – care poate fi şi un comitet de administrare specială în cazul organizaţiilor cooperatiste de credit - desemnat de autorităţile administrative sau judiciare a cărui sarcină este de a administra măsurile de reorganizare/de administrare specială;”

Autor: dep. Ionescu Daniel – PRM.
Se impune clarificarea termenului „administrator special”, care este folosit în contextul legii.
Senat

2.
Art.2 lit.h)

„h) insolvenţă – reprezintă acea stare a instituţiei de credit aflate în una dintre următoarele situaţii:

1. incapacitatea vădită de plată a datoriilor exigibile cu disponibilităţile băneşti;

2. scăderea sub 2% a indicatorului de solvabilitate a instituţiei de credit;

3. retragerea autorizaţiei de funcţionare a instituţiei de credit, în conformitate cu prevederile Legii nr.58/1998 privind activitatea bancară, cu modificările şi completările ulterioare, ca urmare a imposibilităţii de redresare financiară a unei instituţii de credit aflate în administrare specială;”
Litera h) a alineatului (1) al articolului 2 va avea următorul cuprins:

„h) insolvabilitate – reprezintă acea stare a instituţiei de credit aflată în una din următoarele situaţii:

 1. insolvenţă – incapacitatea vădită de plată a datoriilor exigibile cu disponibilităţile băneşti;

 2. scăderea sub 2% a indicatorului de solvabilitate al instituţiei de credit;

 3. retragerea autorizaţiei de funcţionare a instituţiei de credit, în conformitate cu prevederile legale, ca urmare a imposibilităţii de redresare financiară a unei instituţii de credit aflate în administrare specială.”

Autor: dep. Florin Georgescu – PSD.
Este necesar să se introducă expresia „insolvabilitate”, care are o sferă mai largă de cuprindere, exprimând mai complet fenomenul respectiv.

Este necesară introducerea expresiei „legale” întrucât în forma iniţială se restricţiona aplicarea numai asupra societăţilor bancare şi nu reglementa situaţia altor instituţii de credit.
Senat

3.
Art.2 alin.(2) 

„(2) Termenii: instituţie de credit, stat membru, stat membru de origine, stat membru gazdă, sucursală şi autoritate competentă au înţelesul prevăzut în Legea nr.58/1998”.
Alineatul (2) al articolului 2 va avea următorul cuprins:

„(2) Termenii: instituţie de credit, stat membru, stat membru de origine, stat membru gazdă, sucursală şi autoritate competentă au înţelesul prevăzut în Legea nr.58/1998 privind activitatea bancară, cu modificările şi completările ulterioare.”


Pentru respectarea normelor de tehnică legislativă.
Senat

4.
Art.3 lit.j)

„j) stabilirea răspunderii civile a organelor de conducere, a cenzorilor şi a personalului de execuţie sau cu atribuţie de control din instituţia de credit ajunsă în stare de insolvenţă;”
Litera j) a articolului 3 va avea următorul cuprins:

„j) stabilirea răspunderii civile a organelor de conducere, a cenzorilor şi a personalului de execuţie sau cu atribuţie de control din instituţia de credit ajunsă în stare de insolvabilitate;”
Este necesar să se introducă expresia „insolvabilitate”, care are o sferă mai largă de cuprindere, exprimând mai complet fenomenul respectiv.


Senat

5.
Art.9 alin.(2)

„Pe data stabilirii atribuţiilor noului judecător-sindic/administrator special/administrator/lichidator de către tribunal vor înceta atribuţiile celui numit anterior. Judecătorul-sindic nou-numit va prelua activitatea de la judecătorul-sindic înlocuit, sub controlul tribunalului. Administratorul special/administratorul/lichidatorul nou-numit va prelua activitatea de la administratorul special/administratorul/lichidatorul înlocuit, sub controlul judecătorului-sindic.”
Alineatul (2) al articolului 9 va avea următorul cuprins:

„Pe data stabilirii atribuţiilor noului judecător-sindic/administrator special/administrator/lichidator vor înceta atribuţiile celui numit anterior. Judecătorul-sindic nou-numit va prelua activitatea de la judecătorul-sindic înlocuit, sub controlul tribunalului. Administratorul special/administratorul/lichidatorul nou-numit va prelua activitatea de la administratorul special/administratorul/lichidatorul înlocuit, sub controlul judecătorului-sindic.”
Pentru eliminarea eventualelor neclarităţi şi pentru concordanţa cu prevederile alineatului (1) al articolului 9.
Senat

6.
Art.9 alin.(3) 

„(3) Atribuţiile administratorului special sunt cele stipulate la art.81 din Legea nr.58/1998, cu modificările şi completările ulterioare, respectiv la art.200 şi 201 din Ordonanţa de urgenţă a Guvernului nr.97/2000, aprobată şi modificată prin Legea nr.200/2002, iar ale administratorului sunt cele prevăzute la art.18 din Legea nr.64/1995, republicată, cu modificările şi completările ulterioare, cu excepţia celor de la lit.d) şi e).”
Alineatul (3) al articolului 9 va avea următorul cuprins:

„Atribuţiile administratorului special sunt cele prevăzute la art.81 din Legea nr.58/1998, cu modificările şi completările ulterioare, la art.200 şi 201 din Ordonanţa de urgenţă a Guvernului nr.97/2000, aprobată şi modificată prin Legea nr.200/2002, respectiv la art.24 din Legea nr.541/2002 privind economisirea şi creditarea în sistem colectiv pentru domeniul locativ, cu modificările şi completările ulterioare, iar ale administratorului sunt cele prevăzute la art.18 din Legea nr.64/1995, republicată, cu modificările şi completările ulterioare, cu excepţia celor de la lit.d) şi e).”
Pentru a fi cuprinse şi atribuţiile prevăzute de Legea nr.541/2002.
Senat

7.
Art.10 lit.c)

„c) examinarea activităţii instituţiei de credit debitoare în raport cu situaţia de fapt, întocmirea unui raport amănunţit asupra cauzelor şi împrejurărilor care au dus la starea de insolvenţă, cu menţionarea persoanelor cărora le-ar fi imputabilă, şi supunerea acestui raport judecătorului-sindic spre aprobare, în termen de cel mult 30 de zile de la deschiderea procedurii falimentului, la cererea lichidatorului, judecătorul-sindic va putea prelungi această perioadă, pentru motive temeinice, prin încheiere irevocabilă;”
Litera c) a articolului 10 va avea următorul cuprins:

„c) examinarea activităţii instituţiei de credit debitoare în raport cu situaţia de fapt, întocmirea unui raport amănunţit asupra cauzelor şi împrejurărilor care au dus la starea de insolvabilitate, cu menţionarea persoanelor cărora le-ar fi imputabilă, şi supunerea acestui raport judecătorului-sindic spre aprobare, în termen de cel mult 30 de zile de la deschiderea procedurii falimentului; la cererea lichidatorului, judecătorul-sindic va putea prelungi această perioadă, pentru motive temeinice, prin încheiere irevocabilă;”
Este necesar să se introducă expresia „insolvabilitate”, care are o sferă mai largă de cuprindere, exprimând mai complet fenomenul respectiv.


Senat

8.
Art.12. alin.(1)

„(1) Instituţia de credit debitoare aflată în stare de insolvenţă, astfel cum aceasta este definită la art.2 alin.(1) lit.h) pct.1 sau/şi 2, este obligată să adreseze tribunalului o cerere pentru a fi supusă prevederilor prezentei ordonanţe, în termen de maximum 30 de zile de la data intervenirii/creării stării de insolvenţă.”
Alineatul (1) al articolului 12 va avea următorul cuprins:

„(1) Instituţia de credit debitoare aflată în stare de insolvabilitate, astfel cum aceasta este definită la art.2 alin.(1) lit.h) pct.1 sau/şi 2, este obligată să adreseze tribunalului o cerere pentru a fi supusă prevederilor prezentei ordonanţe, în termen de maximum 30 de zile de la data intervenirii stării de insolvabilitate.”
Idem.
Senat

9.
Art.16 alin.(1)

„(1) La primul termen de judecată, tribunalul va analiza cererea şi, în situaţia în care instituţia de credit debitoare nu contestă starea de insolvenţă în cazul cererilor introduse de părţile prevăzute la art.13 şi 14, va da hotărârea privind deschiderea procedurii reorganizării judiciare şi a falimentului.”
Alineatul (1) al articolului 16 va avea următorul cuprins:

„(1) La primul termen de judecată, tribunalul va analiza cererea şi, în situaţia în care instituţia de credit debitoare nu contestă starea de insolvabilitate în cazul cererilor introduse de părţile prevăzute la art.13 şi 14, va da hotărârea privind deschiderea procedurii reorganizării judiciare şi a falimentului.”
Idem.
Senat

10.
Art.16 alin.(4)

„În cazul în care cererea de deschidere a procedurii, formulată de Banca Naţională a României, cuprinde şi propunerea de intrare imediată în faliment a instituţiei de credit debitoare, aceasta va putea contesta, în termen de 15 zile de la data comunicării cererii, sub sancţiunea decăderii, atât starea de insolvenţă, cât şi propunerea de intrare imediată în faliment. În acest caz, tribunalul se va pronunţa asupra ambelor capete de cerere prin aceeaşi hotărâre.”
Alineatul (4) al articolului 16 va avea următorul cuprins:

„În cazul în care cererea de deschidere a procedurii, formulată de Banca Naţională a României, cuprinde şi propunerea de intrare imediată în faliment a instituţiei de credit debitoare, aceasta va putea contesta, în termen de 15 zile de la data comunicării cererii, sub sancţiunea decăderii, atât starea de insolvabilitate, cât şi propunerea de intrare imediată în faliment. În acest caz, tribunalul se va pronunţa asupra ambelor capete de cerere prin aceeaşi hotărâre.”
Idem.
Senat

11.
Art.16 alin.(5)

„În urma pronunţării hotărârii de deschidere a procedurii reorganizării judiciare şi a falimentului şi, după caz, de intrare în faliment, ca urmare a cererii introduse conform art.12, 13 şi 14 şi a desemnării administratorului special sau a lichidatorului, tribunalul va comunica aceasta părţilor prevăzute la articolele menţionate, administratorului special sau lichidatorului şi Fondului de garantare a depozitelor în sistemul bancar, precum şi oficiului registrului comerţului la care instituţia de credit debitoare este înregistrată, pentru efectuarea menţiunii „instituţie de credit în insolvenţă”, respectiv „instituţie de credit în faliment”. Comunicarea va fi făcută publică în două ziare de difuzare naţională. În situaţia în care instituţia de credit are deschise sucursale în alte ţări, Banca Naţională a României va comunica de îndată despre deschiderea procedurii reorganizării judiciare sau a falimentului autorităţii de supraveghere bancară din ţara gazdă a sucursalei respective, în conformitate cu prevederile legale.”
Alineatul (5) al articolului 16 va avea următorul cuprins:

„În urma pronunţării hotărârii de deschidere a procedurii reorganizării judiciare şi a falimentului şi, după caz, de intrare în faliment, ca urmare a cererii introduse conform art.12, 13 şi 14 şi a desemnării administratorului special sau a lichidatorului, tribunalul va comunica aceasta părţilor prevăzute la articolele menţionate, administratorului special sau lichidatorului şi Fondului de garantare a depozitelor în sistemul bancar, precum şi oficiului registrului comerţului la care instituţia de credit debitoare este înregistrată, pentru efectuarea menţiunii „instituţie de credit în insolvabilitate”, respectiv „instituţie de credit în faliment”. Comunicarea va fi făcută publică în două ziare de difuzare naţională. În situaţia în care instituţia de credit are deschise sucursale în alte ţări, Banca Naţională a României va comunica de îndată despre deschiderea procedurii reorganizării judiciare sau a falimentului autorităţii de supraveghere bancară din ţara gazdă a sucursalei respective, în conformitate cu prevederile legale.”


Idem.
Senat

12.
CAPITOLUL IV

Răspunderea organelor de conducere, a cenzorilor şi a personalului de execuţie sau cu atribuţii de control din instituţia de credit ajunsă în stare de insolvenţă
Titlul Capitolului IV va avea următorul cuprins:

CAPITOLUL IV

Răspunderea organelor de conducere, a cenzorilor şi a personalului de execuţie sau cu atribuţii de control din instituţia de credit ajunsă în stare de insolvabilitate
Idem.
Senat

13.
Art.39 alin.(1)

„(1) Tribunalul poate dispune ca o parte din pasivul instituţiei de credit ajunse în stare de insolvenţă să fie suportată de către membrii organelor de conducere, cenzori, auditori financiari, personalul de execuţie şi/sau cu atribuţii de control care au deţinut funcţiile respective în cei 3 ani anteriori deschiderii procedurii, dacă au contribuit la ajungerea acesteia în stare de insolvenţă prin una dintre următoarele fapte:”
Alineatul (1) al articolului 39 va avea următorul cuprins:

„Tribunalul poate dispune ca o parte din pasivul instituţiei de credit ajunse în stare de insolvabilitate să fie suportată de către membrii organelor de conducere, cenzori, auditori financiari, personalul de execuţie şi/sau cu atribuţii de control care au deţinut funcţiile respective în cei 3 ani anteriori deschiderii procedurii, dacă au contribuit la ajungerea acesteia în stare de insolvabilitate prin una dintre următoarele fapte:”
Idem.
Senat

14.
TITLUL II

Reglementarea raporturilor de drept internaţional privat în domeniul insolvenţei instituţiilor de credit
TITLUL II va avea următorul cuprins:

Reglementarea raporturilor de drept internaţional privat în domeniul 

insolvabilităţii instituţiilor de credit


Idem.
Senat

15.
Art.46.

„Prezentul titlu cuprinde:

a) norme pentru determinarea legii aplicabile procedurii reorganizării judiciare şi a falimentului, care privesc instituţiile de credit, persoane juridice române, inclusiv sucursalele acestora cu sediul în străinătate, precum şi sucursalele din România ale instituţiilor de credit străine, aflate în stare de insolvenţă;

b) norme privind condiţiile în care autorităţile implicate se informează şi se consultă reciproc cu privire la măsurile de reorganizare şi la procedurile de lichidare ale instituţiilor de credit.”
Articolul 46 va avea următorul cuprins:

„Prezentul titlu cuprinde:

a) norme pentru determinarea legii aplicabile procedurii reorganizării judiciare şi a falimentului, care privesc instituţiile de credit, persoane juridice române, inclusiv sucursalele acestora cu sediul în străinătate, precum şi sucursalele din România ale instituţiilor de credit străine, aflate în stare de insolvabilitate;

b) norme privind condiţiile în care autorităţile implicate se informează şi se consultă reciproc cu privire la măsurile de reorganizare şi la procedurile de lichidare ale instituţiilor de credit.”
Idem.
Senat

16.
Art.48 alin.(2) lit.c)

„c) contractele de report şi contractele care stau la baza tranzacţiilor desfăşurate pe o piaţă reglementată, care vor fi guvernate de legea aplicabilă contractelor respective;”
Litera c) a alineatului (2) al articolului 48 va avea următorul cuprins:

„c) contractele de report şi contractele care stau la baza tranzacţiilor desfăşurate pe o piaţă reglementată, care vor fi guvernate de legea aplicabilă contractelor respective, dacă nu sunt încălcate dispoziţiile literei b);”
Pentru concordanţă cu Directiva 2001/24/CE a Parlamentului European şi a Consiliului din 4 aprilie 2001 privind reorganizarea şi lichidarea instituţiilor de credit.
Senat

17.
Art.52 alin.(1)

„(1) Persoana care execută o obligaţie într-un stat în beneficiul unei instituţii de credit fără personalitate juridică supuse unei proceduri de insolvenţă deschise într-un alt stat, în loc să o execute în beneficiul lichidatorului desemnat în cadrul acelei proceduri, este liberată dacă nu a avut cunoştinţă de deschiderea procedurii.”
Alineatul (1) al articolului 52 va avea următorul cuprins:

„(1) Persoana care execută o obligaţie într-un stat în beneficiul unei instituţii de credit fără personalitate juridică supuse unei proceduri de insolvabilitate deschise într-un alt stat, în loc să o execute în beneficiul lichidatorului desemnat în cadrul acelei proceduri, este liberată dacă nu a avut cunoştinţă de deschiderea procedurii.”
Este necesar să se introducă expresia „insolvabilitate”, care are o sferă mai largă de cuprindere, exprimând mai complet fenomenul respectiv.


Senat

20.
Art.63 alin.(1)

„(1) Prevederile prezentei ordonanţe vor intra în vigoare la 30 de zile de la data publicării ei în Monitorul Oficial al României, Partea I, cu excepţia prevederilor titlului II, care vor intra în vigoare la data aderării României la Uniunea Europeană.”
Alineatul (1) al articolului 63 va avea următorul cuprins:

„(1) Prevederile prezentei ordonanţe vor intra în vigoare la 30 de zile de la data publicării ei în Monitorul Oficial al României, Partea I, cu excepţia prevederilor titlului II şi a prevederilor articolului 57 alin.(2), care vor intra în vigoare la data aderării României la Uniunea Europeană.”
Prevederile art.57 alin.(2) sunt aplicabile după aderare.
Senat

21.
Art.63 alin.(11) nou
Alineatul (11) nou al articolului 63 va avea următorul cuprins:

„Procedurile de reorganizare judiciară a instituţiilor de credit se vor putea desfăşura numai de la data aderării României la Uniunea Europeană”
Pentru a se asigura condiţiile necesare ca Fondul de garantare a depozitelor bancare să asigure sursele pentru restituirea sumelor către persoanele fizice şi juridice.
Senat

